
Narva Linnavolikogu 27.05.2004. a määruse nr 31/35 

"Reklaami paigaldamise kord" täiendamine
Narva Linnavalitsus otsustab:

1. Esitada eelnõu Narva Linnavolikogu 27.05.2004. a määruse nr 31/35 "Reklaami paigaldamise kord" täiendamise kohta Volikogusse kinnitamiseks.

2. Volitada Narva Linna Arenduse ja Ökonoomika Ameti direktorit Viktoria Heinmanni esitama antud küsimust Narva Linnavolikogus.

Eelnõu

NARVA LINNAVOLIKOGU

M Ä Ä R U S

Vastavalt kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 64, 393; 68, 407; 82, 480; 96, 565; 99, 579; 2003, 1, 1; 4, 22; 88, 588; 2004, 41, 277; 56, 399; 81, 542; 89, 610) § 6 lõike 3 punktile 2 

Linnavolikogu  m ä ä r a b: 

1.  Täiendada Narva Linnavolikogu 27.05.2004. a määrust nr 31/35 "Reklaami paigaldamise kord"  61. osa :

 

61. Reklaamikomisjon
61.1. Narva Linnavalitsusel on õigus moodustada komisjon reklaamialaste küsimuste lahendamiseks. 
 

2.  Määrust jõustub seadusega sätestatud korras.
Mihhail Stalnuhhin

Volikogu esimees

Narva Linnavalitsus

Õiend

           “Reklaami paigaldamise kord” täiendamine
Käesoleval ajal on ilmnenud terav vajadus vaadata läbi Narva senine reklaami turukonjunktuur, reklaamilubade väljastamise alused ja reklaamide ning kuulutuste maksustamise põhimõtted. Reklaamipoliitika valupunktide kaardistamine ja nende lahendamise ettepanekute väljatöötamine võiks toimuda Narva Linnavalitsuse reklaamikomisjonis, kuna linna reklaamiruumi korrastamine ja selle tulemusena linna välisilme parandamine ja reklaamimaksust linnaeelarve suurendamine sõltub otseselt erinevate riigi ja linnavalitsuse ametite koostööst. Sealhulgas Arhitektuuri- ja Linnaplaneerimise Ameti, Linnavara- ja Majandusameti, Rahandusameti ning muude spetsialistide arvamusi reklaamiga seotud küsimustes.

Seoses sellega palun täiendada Narva Linnavolikogu 27.05.2004. a määrust nr 31/35 "Reklaami paigaldamise kord"  61. osa “Reklaamikomisjon”: “Narva Linnavalitsusel on õigus moodustada komisjon reklaamialaste küsimuste lahendamiseks”.
Galina Smolina

Peaspetsialist

Narva Linna Arenduse ja Ökonoomika Amet

